Henriettelund
Henriettelund er en gård som blev dannet i 1797 ved sammenlægning af 2 fæstegårde under Gisselfeld. 

Et ældre kort beretter om navnet Jettelund, om det har heddet dette eller om det har været en "skrivefejl" eller om det er en af de 2 tidligere gårdes navn inden sammenlægningen vides ikke. 

Gården ligger i Teestrup Sogn, Ringsted Herred, Sorø Amt, ud af en mindre blind vej, Henriettelundvej.

Det nuværende stuehus er opført i 1886, høj kælder, kampstensgrund, og de gamle længer er lidt ældre.  I 1970'erne blev bygget en maskinlade og en kostald (i dag uden køer). 

I 2006 brændte en korn/halmlade og efterfølgende blev to store moderne lader opført, en til korntørring og kornlager og den anden lade til halm. Derudover er der eget vandværk og halmfyr, som begge udover gården også forsyner 4 lejemål, tilhørende gården, et par hundrede meter væk.

Henriettelunds ager er primært i Faxe kommune (tidl. Haslev Kommune) men der er også en smule i Næstved kommune (tidl. Herlufmagle kommune)

Igennem jorden går Øvre Suså, samt Svalebæk og Søbæk, og det er også her de to bække går ud i Suså.

Mod øst og tæt op og bagved Susåen, ligger mindre skov ved navn Ympehaven. Måske denne skov der refereres til i navne "Lund", og måske den har været større, hvis der ikke har ligget en anden skov/lund tættere på. Mod Nord ligger en mindre eng ved navn Spytgøjen.

Der har for mange år siden gået en vej direkte fra Teestrup til Assendrup gennem jorden, og også ligget et par huse/bygninger her.

En del af jorden er tidligere mose, den såkalde Tesmose, som deler "fornavn" med Teestrup (Trup=udflytter by/bebyggelse), og tidligere øjensynligt via gamle kort, mere eller mindre hængende sammen med "Pors Mofe" i dag Holmegård mose. 

Landbruget drives i dag af Henriettelund I/S v. Frederik Andreas Klestrup Hansen og Andreas Klestrup Hansen (Søn)

Henriettelund ejer også Bakkegården (nabojord) og det meste af jorden fra "tidligere" Nye Svalebækgård (nærtliggende jord), i alt lidt over 200 hektar.{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          11.860895,
          55.328166
        ]
      }
    }
  ]
}

Ejere gennem tiden 
 1797-1834  Jørgen Jørgensen
 1834-1880  Søstrene: Ane Pouline Jørgensen (datter) / Claudine Marie Jørgensen gift Hansen(datter) / Henriette Sørine Thomasine Jørgensen (datter)
 1880-1883  Claudine Marie Jørgensen gift Hansen (datter)
 1883-1912  Carl Frederik Valdemar Hansen (søn)
 1912-1952  Frederik Andreas Hansen (søn)
 1952-1977  Poul Klestrup Hansen (søn)
 1977-2019  Frederik Andreas Klestrup Hansen (søn)
 2019-nu      Andreas Klestrup Hansen (søn - dermed descendent af Jørgen Jørgensen 1. ejer)

Bygninger, konstruktioner og anlæg i Faxe Kommune